לשכת נשיא המדינה

ديوان رئيس الدولة

OFFICE OF THE PRESIDENT

תקווה ישראלית: אות הוקרה של נשיא המדינה לחינוך לשותפות

**בית הספר התיכון השש שנתי עירוני ל"ב אג'יאל יפו**

בהנהלת מר ג'לאל טוחי

**אודות**

בית הספר תיכון ל"ב אג'יאל יפו מטפח אקלים מיטבי תוך שימת דגש על רב תרבותיות וקבלת השונה כביטוי לשונות החברתית והדתית הקיימת בביה"ס כגון מוסלמים, נוצרים ויהודים. כמו כן, לביה"ס ישנם מטרות חינוכיות ולימודיות הנגזרות מהתפיסה החינוכית והחזון הבית ספרי כגון: הטמעת ערכים הומניסטים בקרב תלמידנו, התחדשות מתמדת במישור הניהולי והחינוכי תוך כדי העמדת כל משאביו לטיוב התהליך החינוכי. ביה"ס מטפח בוגר בעל יכולת לשונית החי בחברה ישראלית רב תרבותית תוך שימת דגש על טיפוח המורשת, התרבות וטיפוח קשרי חוץ עם הקהילה הערבית והיהודית כאחד על כל מוסדותיה וארגוניה.

במאי 2013 התחולל שינוי מהותי בקרב החברה הישראלית לאחר תקרית "הסופרלנד" שאירעה עקב ניסיון הזמנת כרטיסים לפארק השעשועים לתלמידי כיתה ז' תיכון עירוני ל"ב אג'יאל בה נדחתה הבקשה על רקע לאום (ימים מופרדים ליהודים וערבים). פרשה זו התגלגלה מהר מאוד לתקשורת ובעקבות כך זומנו מנהל ביה"ס ג'לאל טוחי והמחנך חאלד שקרא לקחת חלק בדיון בכנסת שיזמה ח"כ ציפי לבני יחד עם יו"ר ועדת החינוך ח"כ עמרם מצנע היצאו בהצעת חוק- חוק ממשלתי שנוסח במשרד המשפטים על דעתם של השרה ציפי לבני והיועץ יהודה וינשטיין שקובע כי השפלה או ביזוי של אדם במטרה למנוע ממנו כניסה למקום ציבורי או קבלת שירות או מוצר תיחשב עבירה פלילית, שדינה שנת מאסר.

בעקבות כך בפה אחד הוחלט בבית ספרנו שמוטלת עלינו האחריות המלאה לקיים פרויקטים שונים ומגוונים מדי שנה בשיתוף פעולה עם אוכלוסיות שונות ומגזרים שונים בחברה הישראלית על מנת להנחיל מסר מאוד ברור שכולנו שווים ואין להפלות קבוצות מסוימות באוכלוסייה על רקע דת, מין או גזע. הגזענות בכל צד היא מחלה ממארת ומוטלת עלינו החובה למגר אותה בכל מחיר.

כמו כן, יש לציין שלאור מלחמת "צוק איתן" התקיימו כמה מפגשים עם תלמידי הישיבה והרב שלומדים סמוך לתיכון "אג'יאל" להרגעת הרוחות לאחר המלחמה במטרה ללמוד להכיר בכאב של אחד השני ולהוכיח לעצמנו ולאחרים שעל ידי הקשבה וחופש ביטוי, סובלנות וסבלנות, פלורליזם וקבלת האחר נוכל לממש את יסודותיה הדמוקרטית של מדינה ייחודית ורב תרבותית כמדינת ישראל.

**פרויקט א'- לימוד משותף של נושאים באזרחות ודמוקרטיה**

**כמות מפגשים/משך זמן:**

אחת לחודש מתחילת שנה"ל תשע"ה

**מספר אנשי צוות/תלמידים/כיתות**

12 אנשי צוות + 2 כיתות ט' מלאות (אחת מכל בית ספר)

**שכבות שהשתתפו מטעם בית הספר:**

ט' ו- י"ב

תוכנית היא שיתוף פעולה של בית הספר עם בית הספר "אג'יאל" ביפו. לא שותפו ארגונים נוספים על מנת לשמור על אג'נדה א-פוליטית. הפרויקט הינו יוזמה של אורי קופליק, מורה מהחטיבה. מטרות הפרויקט והתכנים נכתבו בשיתוף של כל סגל ההדרכה, משני בתי הספר.

הפרויקט "למידה משותפת" הוא יוזמה שמטרתה המרכזית היא לפתוח את התלמידים לצורות חשיבה ותפיסות עולם מגוונות, ובכך ללמד אותם לנהל דיון פתוח, המבוסס על עמדות מגובשות, המבוססות על ידע, מחקר והכרות. הפרויקט מבוסס ברובו על תכנים מתוך תוכנית הלימודים באזרחות לכיתות ט', והוגדר כפרויקט למידה ולא כמפגשי הכרות או דו-קיום. אחת לחודש נפגשים התלמידים המשתתפים בפרויקט ולומדים יחד, בעיקר בקבוצות דיון קטנות, על נושאים כגון: דמוקרטיה, זכויות אדם ואזרח, מעורבות חברתית, סוגי אוכלוסיות ומעמדן במדינות השונות, מושגים בסיסיים באזרחות ועוד. את כל הנושאים התלמידים לומדים יחד, ע"י התנסות בתהליכים ופעילויות שונות וע"י דיון פתוח בנושאים הרלוונטיים. בתוכנית התלמידים לומדים, בין היתר, לשים בצד את פערי התרבות, השפה והמוצא ולדון בנושאים המשותפים להם כבני נוער החיים יחד במדינה, מזוויות ראייה דומות ושונות. בנוסף לתלמידי כיתות ט' משתתפים בפרויקט גם תלמידי כיתה י"ב משני הקמפוסים. תלמידים אלה משמשים כחונכים ומהווים חלק בלתי נפרד מסגל ההדרכה בפרויקט. זוהי שנתו הראשונה של הפרויקט והתוכנית לשנה הבאה היא הגדלה של מספר הכיתות ובתי הספר שייקחו בו חלק.

**פרויקט ב'- "מתבוננים על העבר ומעצבים את העתיד"**

**כמות מפגשים/משך זמן:**

ספטמבר 2014- מרץ 2015 (אחת לשבועיים/ משך המפגש: 3 שעות)

**מספר אנשי צוות/תלמידים/כיתות:**

2 אנשי צוות מכל בית ספר, 12-15 תלמידים מכל בית ספר.

**שכבות שהשתתפו מטעם בית הספר:**

י"א ו- י"ב

פרויקט "מתבוננים על העבר ומעצבים את העתיד" הנו פרויקט משותף של הגימנסיה העברית "הרצליה" ושל בית-הספר הערבי אג'יאל ביפו. במסגרת פרויקט זה יחברו 12 תלמידי י"א וי"ב מכל אחד מבתי הספר, וביחד יעבדו כקבוצת מחקר וחשיבה במשך שנת הלימודים הקרובה.

קבוצת המחקר והחשיבה תעסוק בתחילה במנגנוני צדק מעברי שיושמו ברחבי העולם (ועדות אמת, בתי דין פליליים בינלאומיים, בתי משפט מקומיים, יוזמות אזרחיות). מנגנוני צדק מעברי אלו נועדו לאפשר לחברות הסובלות משנים של קונפליקט, לעתים עקוב מדם, ללמוד לחיות ביחד, להתפייס ולבנות עתיד משותף טוב יותר. התלמידים יכירו לעומקם את הסכסוכים המתמשכים בארצות אלו, את התרבויות המעורבות בהם ואת מנגנוני הפיוס שיושמו בארצות אלו לאחר שהושג הסכם השלום: מהו הרציונל העומד מאחוריהם? אילו מטרות ביקשו להשיג (פיוס, צדק, אמת)? האם הצליחו להשיג מטרות אלו? ועוד.

בשלב הבא תעסוק קבוצת המחקר בלימוד והכרת הסכסוך הישראלי-פלסטיני והיהודי-ערבי בתוך ישראל מפרספקטיבות שונות – היסטוריות, משפטיות וחברתיות. ייבחנו המקורות ההיסטוריים לסכסוך, הנרטיבים השונים, הפרת זכויות אדם ואזרח בארץ ובשטחים הכבושים, אספקטים משפטיים בינלאומיים ומקומיים, השפעות הסכסוך על החברה והתרבות הישראלית ועוד.

לאחר שני השלבים הראשונים תגבש הקבוצה יחדיו הצעה למנגנון של צדק מעברי עתידי, שיכול להתאים לסכסוך הישראלי-פלסטיני והיהודי-ערבי.

בתום הלימוד המשותף המתפרש על פני כ – 14 מפגשים (3 שעות למפגש), יערכו התלמידים סימולציה של המנגנון שעיצבו בפני קהל תלמידים, מורים והורים משני בתי הספר. כמו כן, ינסחו התלמידים נייר עמדה בו יציגו את המנגנון המוצע, שיתורגם לערבית ולאנגלית ויישלח הן לרשויות ולמוסדות ישראליים, פלסטינים ובינלאומיים.

פרויקט ג': קולנוע עירוני י"ד ועירוני ל"ב 5102

**כמות מפגשים/משך זמן:**

מרץ 2015- דצמבר 2015 (אחת לשבוע)

**מספר אנשי צוות/תלמידים/כיתות:**

2 אנשי צוות מכל בית ספר, 20 תלמידים מכל בית ספר.

**שכבות שהשתתפו מטעם בית הספר:**

ח'

פרויקט זה מתמקד במפגשים בין בני נוער מבית הספר עירוני ל"ב אג'יאל ועירוני י"ד . התלמידים לומדים להכיר את אחד השני ואת התרבויות השונות דרך הקולנוע שבסופו של דבר התוצר יהיה סרט קולנועי משותף בין שני בתי הספר השונים. המפגשים כוללים שיח על השונה והדומה, כבוד לאחר ושיח על הזהות שלי כאדם. בנוסף, ישנה היכרות מעמיקה עם המשפחה ורתימת הורים לתוכנית.